Anexă
la Hotărârea Consiliului Local al Comunei Șoldanu nr. 7 din 12.01.2023

PLANUL ANUAL DE ACȚIUNE 
privind serviciile sociale acordate la nivelul compartimentului asistență socială al Primăriei comunei Șoldanu, județul Călăraşi, în anul 2023
     
Planul anual de acțiune privind serviciile sociale acordate la nivelul compartimentului asistență socială al Primăriei Comunei Șoldanu, județul Călăraşi se elaborează de către autoritățile publice locale, prin compartimentul de asistență socială, în conformitate cu măsurile și acțiunile prevăzute în Strategia de dezvoltare a serviciilor sociale a județului Călărași și cu prevederile Legii asistenței sociale nr. 292/2011.
Acordarea serviciilor de asistență socială este concepută ca un sistem de acțiuni specifice, care trebuie să asigure realizarea obiectivului său major, prin asistarea persoanelor care, din cauza unor motive de natură economică, fizică, psihică sau socială, nu au posibilitatea să-și asigure nevoile sociale, să-și dezvolte propriile capacități și competențe pentru integrarea socială.
Rolul planificării acțiunilor este de a ajuta instituția să își definească obiectivele, prioritățile și să identifice măsuri concrete de coordonare a activităților din cadrul instituției.
Grupuri și persoane defavorizate cu nevoi sociale care fac obiectul măsurilor propuse prin Planul anual de acțiune sunt:
1. Copii și familii aflate în dificultate;
2. Persoane vârstnice;
3. Persoane cu handicap;
4. Persoane fără adăpost;
5. Copii ai căror părinți sunt plecați în străinătate;
6. Persoane fără venituri sau cu venituri foarte mici;
7. Persoane fără acte de identitate;
8. Alte persoane aflate în situații de risc social ;
9. Consumator vulnerabil.

	Nr.
crt.
	Obiective generale
	Obiective specifice
	Activități desfășurate
	Finanțare
	Indicatori
	Termen

	1.
	Monitorizarea și creșterea calității serviciilor sociale oferite, precum și asigurarea continuității acestora pe plan local
	· Identificarea problemelor sociale existente în plan local prin analizarea nevoilor sociale și a situațiilor de vulnerabilitate a beneficiarilor de servicii sociale
	· Analizarea și înregistrarea cererilor de servicii sociale în vederea stabilirii clare a nevoilor sociale existente, 
· Adaptarea serviciilor sociale la tipurile de beneficiari și situațiile de vulnerabilitate
	Buget local
	Numărul de beneficiari ai serviciilor locale
	Permanent

	
	
	· Promovarea unui sistem de furnizare a serviciilor sociale bazate pe urgența situației de nevoie și prioritatea recunoscută de comunitate
	· Soluționarea cu precădere a problemelor sociale urgente prin acordarea de ajutoare de urgență aprobate prin hotărâri ale Consiliului Local, la propunerea primarului.
	Buget local
	Numărul cererilor de ajutoare soluționate în regim de urgență
	Permanent

	
	
	· Creșterea calității resurselor umane cu atribuții în domeniul asistenței sociale
	· Însușirea de către personal a legislației în vigoare, aplicarea și adaptarea acesteia la problematica socială existentă
	Buget local
	Evaluarea periodică a personalului

	Anual



	2.
	Promovarea transparenței și facilitarea accesului membrilor comunității la beneficii și servicii sociale
	· Acordarea de asistență și protecție socială pentru familiile sau persoanele fără venituri sau cu venituri reduse –Legea nr.416/2001
	· Acordarea ajutorului social și sprijinirea beneficiarilor de ajutor social la plata cheltuielilor de încălzire cu lemne a locuinței în perioada sezonului rece
	Buget stat
	 Numărul de    beneficiari
	Permanent 

	
	
	· Acordarea alocației de susținere a familiei, a alocației de stat
	· Sprijinirea populației în vederea completării formularelor pentru acordarea alocației de susținere, a alocației de stat, a indemnizației pentru creșterea copilului
	Buget stat
	Numărul de beneficiari
	Permanent

	
	
	· Măsuri de sprijin conform Legii nr.226/2021 privind consumatorul vulnerabil, 
	· Sprijinirea populației în vederea completării formularelor pentru ajutorul pentru încălzirea locuinței în perioada sezonului rece si a suplimentului pentru energie (lunar, tot anul)
	Buget stat
	Numărul cererilor
	Sezon rece/lunar, tot anul.

	
	
	· Măsuri de asistență în domeniul protecției copilului.
	· Stabilirea unor măsuri de protecție pentru copiii aflați în situații deosebite
	Buget local
	Numărul de cazuri de minori cu măsuri de protecție specială
	Permanent

	
	
	· Acordarea de tichete sociale pentru grădiniță potrivit Legii nr.248/2015 și O.G.nr.133/2020
	· Preluarea cererilor și întocmirea referatelor în vederea emiterii dispozițiilor de acordare ale Primarului
	Buget stat 

	Numărul de dosare 

	Permanent


	
	
	· Măsuri de protecție și asistență acordate persoanelor cu handicap
	· Întocmirea anchetelor sociale la domiciliu și acordarea indemnizațiilor lunare  
	Buget local
	Numărul de anchete,  
Numărul de indemnizații
	Permanent

	
	
	· Monitorizarea stării de sănătate a colectivității prin compartimentul asistență medicală comunitară
	· Educație pentru sănătate, promovarea sănătății, consiliere pe probleme de sănătate,
· Tratamente la domiciliu
	Buget local
	Numărul de beneficiari
	Permanent   



Aplicarea Planului de acțiune privind serviciile sociale acordate la nivelul compartimentului asistență socială al Primăriei Comunei Șoldanu, Județul Călăraşi, în anul 2023 se va face în condițiile unei verificări periodice a nevoilor beneficiarilor de asistență, așa cum este prevăzut și stabilit în legislația în vigoare. 
Atingerea obiectivelor generale și specifice din planul de acțiune privind serviciile sociale și măsurile de asistență socială se realizează conform bugetului local în care sunt cuprinse sumele alocate compartimentului de asistență socială.

PREȘEDINTELE DE ȘEDINȚĂ:
Consilier local, Bogdan-Petrică PÎRVU

